Diari Oficial de la Generalitat Valenciana


Sumari del DOGV 9924, del 28-08-2024 (2024/8634)

ANUNCI pel qual se sotmeten a informació pública les sol·licituds d’autorització administrativa prèvia i autorització administrativa de construcció corresponents a una central fotovoltaica denominada Instal·lació fotovoltaica Guadassuar i la seua infraestructura d’evacuació, amb una potència màxima total dels mòduls fotovoltaics (pic) d’1,3 MW, potència nominal dels inversors d’1 MW, i capacitat d’accés concedida d’1 MW, a situar al terme municipal de Guadassuar. Expedient ATALFE/2022/19/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9924

Data del DOGV
:   28-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8634

CVE
:   BZIH-L-6349-6372

Data del document
:   08-08-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

– el Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica, i la seua modificació pel Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra d’Ucraïna;

– la Llei 24/2013, de 26 de desembre, del sector elèctric;

– el Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica,

– i la Llei 39/2015, d’1 d’octubre, del procediment administratiu comú de les administracions públiques,

se sotmeten a informació pública les sol·licituds d’autorització administrativa prèvia i autorització administrativa de construcció de la instal·lació elèctrica que s’indica:

Peticionari: Lunater 18, SL, CIF V74073902, i amb domicili social al carrer Andarella, 1, BI.2, 5, 3, 46677, Xirivella, València.

Tipus de central elèctrica: central fotovoltaica denominada IFV Guadassuar, amb potència a instal·lar d’1 MW, incloses les seues infraestructures d’evacuació.

Emplaçament dels grups generadors: polígon 16, parcel·la 143, del terme municipal de Guadassuar (València).

Emplaçament de la infraestructura d’evacuació: ocupa la mateixa parcel·la que els grups generadors.

Òrgan competent per a autoritzar la instal·lació: Servici Territorial d’Indústria, Energia i Mines de la Conselleria d’Innovació, Indústria, Comerç i Turisme.

Documents sotmesos a informació pública:

– Projecte planta: Proyecto\_planta\_inst\_psf\_guadassuar\_fdo

– Projectes de la infraestructura evacuació:

CT\_1.000kVA\_inst\_PSF\_Guadassuar\_fdo, LSAT\_colectora\_inst\_PSF\_Guadassuar\_fdo,

CEMT\_inst\_PSF\_Guadassuar\_fdo,

LSAT\_evacuacion\_inst\_PSF\_guadassuar\_fdo.

– Estudi d’integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i l’entorn afectat.

– plec general de normes de seguretat en prevenció d’incendis forestals.

– Llista dels elements, espais, servicis i instal·lacions públiques afectats per l’actuació.

– Separates dirigides a: Ajuntament de Guadassuar, Confederació Hidrogràfica del Xúquer, Direcció General d’Urbanisme, Paisatge i Avaluació Ambiental de la Conselleria de Medi Ambient, Aigua, Infraestructura i Territori, Direcció General de Medi Natural i Animal de la Conselleria de Medi Ambient, Aigua, Infraestructura i Territori, i i-DE Redes Eléctricas Inteligentes, SAU.

Pressupost: 569.581,38 €.

Característiques principals:

Instal·lació fotovoltaica. La central fotovoltaica denominada Instal·lació Fotovoltaica Guadassuar, d’1,3 MWp, està composta per un camp generador de 2.408 mòduls fotovoltaics de 540 Wp, muntats en una estructura fixa monopal clavada directament sobre el terreny, amb dos files de panells en vertical a 25º, suportant un total de 28 panells o 14. Estos mòduls fotovoltaics es connecten amb quatre inversors de 250 kVA. Això suposa una potència nominal d’inversors de 1.000 kW, potència que coincidix amb la concedida en el permís d’accés i connexió. Hi haurà un centre de transformació situat amb accés des de via pública al costat del sistema de baixa tensió de corrent altern format pels imprescindibles i reglamentaris equips de protecció i maniobra amb els aparells auxiliars necessaris. L’eixida d’alta tensió dels transformadors connectarà amb la xarxa subterrània particular en forma de línia subterrània d’abonat en punta fins al centre de lliurament, mesura i transformació d’energia elèctrica (CEMT). Des d’este CEMT partirà una línia subterrània d’alta tensió, propietat particular, que connectarà amb el centre de seccionament, punt de connexió atorgat per la companyia distribuïdora en 20 kV.

Esta línia d’evacuació partix com a subterrània entre el CEMT i el CSI, i té una longitud de 12 metres. Este CSI, necessitat imposada pel gestor de la xarxa, estarà connectat amb la línia S50 – Trens Massalavés de 20 kV de l’ST Alzira, i es connectarà amb la xarxa de distribució en el tram comprés entre els suports número 690109 (5668876) i 690110 (5516836).

Finalitat: generació d’energia elèctrica mitjançant una instal·lació solar fotovoltaica, així com la seua evacuació a la xarxa de distribució d’energia elèctrica.

La documentació serà exposada per a consulta pública en la següent adreça electrònica: <https://cindi.gva.es/es/web/energia/valencia>, en castellà, i <https://cindi.gva.es/va/web/energia/valencia>, en valencià, disponibles l’endemà de la publicació.

La qual cosa es fa pública perquè se’n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l’adreça electrònica indicada o presencialment en el Servici Territorial d’Indústria, Energia i Mines de València, situat al carrer de Gregori Gea, 27, de València, així com dirigir a l’esmentat servici territorial les al·legacions que es consideren oportunes en el termini de quinze (15) dies hàbils comptadors a partir de l’endemà de la publicació d’este anunci segons el procediment d’urgència previst en la Llei 39/2015, d’acord amb l’article 10.8 del Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna, que modifica la redacció de l’article 33.1 del Decret llei 14/2020, de 7 d’agost, les quals es podran presentar via telemàtica a través de la seu electrònica de la Generalitat, accedint a l’enllaç següent:

<https://www.gva.es/va/inicio/procedimientos?id_proc=15300&version=amp>, o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.

  

València, 8 d'agost de 2024

Roberto Javier Anchel Añó

Cap del Servici Territorial d'Indústria, Energia i Mines